b'\n_START_ARTICLE_\nMarc Overmars\n_START_SECTION_\nKlubbkarriere\n_START_PARAGRAPH_\nOvermars startet i den lille nederlandske klubben SV Epe f\xc3\xb8r han gikk til Go Ahead Eagles. Willem II Tilburg kj\xc3\xb8pte han senere for \xc2\xa3200\xc2\xa0000 og i l\xc3\xb8pet av 1991/1992-sesongen ble han solgt til AFC Ajax Amsterdam._NEWLINE_Marc Overmars ble ber\xc3\xb8mt med Ajax under Louis van Gaal. Han var med p\xc3\xa5 Ajax-laget som vant Europacupen i 1995 mot A.C. Milan. Han var plaget av skader i kneet i 1996, som holdt ham utenfor Euro 96. Til tross for skaden, signerte han for Ars\xc3\xa8ne Wengers Arsenal sommeren 1997._NEWLINE_I London-klubben sk\xc3\xa5ret han viktige m\xc3\xa5l, inkludert ett i 1998 FA-Cup-finalen og en 1-0-seier over Manchester United p\xc3\xa5 Old Trafford, som hjalp Arsenal til \xc3\xa5 vinne the Double. Sommeren 2000 flyttet han til Spania og FC Barcelona, for \xc2\xa325 millioner (\xe2\x82\xac39.6 million), noe som gjorde han blant de dyreste nederlandske spilleren. P\xc3\xa5 tross av problemer sk\xc3\xa5ret han \xc3\xa5tte m\xc3\xa5l p\xc3\xa5 31 kamper i den f\xc3\xb8rste sesongen._NEWLINE_10. august uttalte Overmars at han ville gj\xc3\xb8re et sensasjonelt comeback, og at han skal spille for Go Ahead Eagles sesongen 2008-2009\n_START_SECTION_\nLandslagskarriere\n_START_PARAGRAPH_\nDen 24. februar 1993 debuterte Overmars for Nederland mot Tyrkia. Da VM i fotball 1994 kom var han fast p\xc3\xa5 laget. Totalt spilte Overmars 86 kamper for Nederland og sk\xc3\xa5ret 17 m\xc3\xa5l. Overmars var den yngste spilleren til \xc3\xa5 n\xc3\xa5 50 landskamper. Han siste kamp var tapet mot Portugal i semifinalen i EM i fotball 2004.'